**МЕТОДИКА за изчисляване на инфраструктурните такси, събирани от управителя на железопътната инфраструктура**

Приета с ПМС № 92 от 4.05.2012 г., обн., ДВ, бр. 36 от 11.05.2012 г., в сила от 1.01.2013 г., доп., бр. 30 от 1.04.2014 г., изм., бр. 50 от 17.06.2014 г., в сила от 15.06.2014 г.

**1.** Общи положения.

С методиката се определя таксата за пакета за минимален достъп и за достъп до инфраструктура, която свързва обслужващи съоръжения - такса за достъп и използване. Таксата се формира на базата на разходите на Национална компания "Железопътна инфраструктура" (НК "ЖИ"), произтекли директно вследствие на извършването на влаковата услуга.

**2.** Определяне на разходите на НК "ЖИ", произтекли директно вследствие на извършването на влаковата услуга - преки разходи.

На базата на въведената аналитична счетоводна отчетност по отношение на осчетоводяването на разходите за дейността НК "ЖИ" отчита себестойността на всеки процес. Определянето на таксата за достъп и използване се извършва на базата на отчетените разходи съгласно българското счетоводно законодателство по икономически дейности и икономически елементи. При определяне на таксата се взема предвид само размерът на разходите, произтекли директно вследствие на извършването на влаковата услуга.

**3.** Определяне на таксата за достъп и използване на базата на преките разходи за поддържане на железопътната инфраструктура.

3.1. Определяне на компонентите, формиращи таксата за достъп и използване.

Таксата за достъп и използване съдържа в себе си два компонента, такса за преминаване и такса за използване на електрозахранващо оборудване за задвижваща електроенергия. Таксата за преминаване зависи от действително преминатите километри, като измерителите са брутотонкилометри и влаккилометри. Таксата за използване на електрозахранващо оборудване за задвижваща електроенергия зависи от действително разпределената и потребена електрическа енергия по преносната мрежа на управителя, като измерителят е мегаватчас (МWh). Двата компонента отчитат участието на експлоатационните звена в извършването на влаковата услуга и направените за тази цел преки разходи.

3.2. Формирането на таксата за достъп и използване и определяне размера на ставките се извършва въз основа на отчетените преки разходи и извършена работа по железопътната инфраструктура за предходна година.

3.3. Формиране на таксата.

Таксата за достъп и за използване на железопътната инфраструктура представлява променлива такса, отразяваща действителното използване на железопътната инфраструктура и направените във връзка с това преки разходи за:

а) използване на железния път и съоръженията;

б) използване на сигнализация и телекомуникации;

в) управление на движението;

г) използване на електрозахранващо оборудване за задвижваща електроенергия.

3.4. Определяне размера на ставките на компонентите, формиращи таксата за достъп и използване.

3.4.1. Таксата за достъп и използване е променлива такса, чрез която на управителя на железопътната инфраструктура трябва да бъдат възстановени направените от него разходи, произтекли директно вследствие от извършването на влаковата услуга.

3.4.2. Размерът на ставките за влаккилометър, брутотонкилометър и за използване на електрозахранващо оборудване за задвижваща електроенергия се определя, както следва:

а) Размерът на ставките за влаккилометър и брутотонкилометър се определя като отношение между преките разходи, произтекли директно вследствие на извършването на влаковата услуга за сигнализация и телекомуникации, за управление на движението и за железен път и съоръжения за предходна година, отнесени към реализираната обща влакова работа от превозвачите по железопътната инфраструктура, изразена съответно във влаккилометри и брутотонкилометри за същия период;

б) Размерът на ставката формираща такса за използване на електрозахранващо оборудване за задвижваща електроенергия се определя, като отношение между преките разходи за използването на електрозахранващо оборудване за задвижваща електроенергия за предходна година и обща разпределена и потребена електрическа енергия от превозвачите по отчети от електромерите в локомотивите, изразена във мегаватчас (MWh) за същия период.

3.4.3. Ставките за влаккилометър, брутотонкилометър и за използване на електрозахранващо оборудване за задвижваща електроенергия се изчисляват ежегодно по настоящата методика от управителя на инфраструктурата и се одобряват от Изпълнителна агенция „Железопътна администрация“, регулаторен орган в жп транспорт, в размер който пазарът на жп услуги може да понесе.

3.4.4. Таксата за преминаване по железопътната инфраструктура и за използване на електрозахранващо оборудване за задвижваща електроенергия не зависи от вида на влаковете и е еднаква за всички железопътни линии от железопътната инфраструктура“.

**4.** Начин на изчисляване на дължимата променлива такса за преминаване по железопътната инфраструктура.

4.1. Таксата за преминаване по железопътната инфраструктура се изчислява по следната формула:

,

където:

е таксата за действителното използване на железопътната инфраструктура;

- таксата за реализираните брутотонкилометри по преминатия маршрут;

- таксата за реализираните влаккилометри по преминатия маршрут.

4.2. Таксата за реализираните брутотонкилометри се изчислява по следната формула:

=

където:

е дължината в километри на j-тия участък по маршрута на i-тия влак;

- брутното тегло в тонове на i-тия влак за j-тия участък;

- инфраструктурната такса за брутотонкилометър.

4.3. Таксата за реализираните влаккилометри се изчислява по следната формула:

=

където:

е дължината в километри на действително преминатия маршрут;

- инфраструктурната такса за влаккилометър.

5. Начин на изчисляване на дължимата променлива такса за използване на електрозахранващо оборудване за задвижваща електроенергия

Таксата за използване на електрозахранващо оборудване за задвижваща електроенергия се изчислява по следната формула:

=,

където:

– дължима такса за използване на електрозахранващо оборудване за задвижваща електроенергия;

**-** ставка на таксата за използване на електрозахранващо оборудване за задвижваща електроенергия;

- тягова електрическа енергия, отчетена от електромера в локомотива;

*z* – брой локомотиви.

6. Определяне на дължимата такса за достъп и използване.

,

където:

– такса за достъп и използване;

– такса за преминаване;

- такса за използване на електрозахранващо оборудване за задвижваща електроенергия.

**7.** Такса за заявен и неизползван капацитет.

7.1. (Изм. – ДВ, бр. 50 от 2014 г. , в сила от 15.06.2014 г.) Определение.

Таксата за заявен и неизползван капацитет осигурява стимул за ефективно използване на капацитета. Тя представлява такса, която покрива разходите на управителя на железопътната инфраструктура, направени за поддържане на железопътната мрежа в състояние, позволяващо осигуряване на нормално и безпрепятствено извършване на влаковата услуга в зависимост от потребностите на железопътните превозвачи, заявени и утвърдени с годишния график за движение на влаковете.

7.2. (Изм. – ДВ, бр. 50 от 2014 г. , в сила от 15.06.2014 г.) Определяне размера на ставката.

Таксата представлява променлива такса, която зависи от размера на неизползвания заявен и утвърден капацитет под формата на трасе с годишния график за движение на влаковете, изразено във влаккилометри.

Размерът на ставката се определя като отношение между разходите на управителя на железопътната инфраструктура, направени за поддържането на железопътната мрежа в състояние, позволяващо осигуряване на нормално и безпрепятствено извършване на влаковата услуга за предходната година, и реализираната обща влакова работа от превозвачите по железопътната инфраструктура, изразена във влаккилометри за същия период.

7.3. Прилагане.

Таксата за заявен и неизползван капацитет се изчислява на влаккилометър за неизползвания заявен и утвърден с годишния график за движение на влаковете капацитет под формата на трасе на влак. Таксата не зависи от вида на влаковете и е еднаква за всички железопътни линии от железопътната инфраструктура.

**8.** Таксата за заявен и неизползван капацитет се изчислява по следната формула:

=

където:

е дължината в километри на неизползвания заявен и утвърден с годишния график за движение на влаковете капацитет под формата на трасе на влак;

- таксата за заявен и неизползван капацитет за влаккилометър.

**9.** (Нова – ДВ, бр. 30 от 2014 г.) Определените ставки за такса преминаване за влаккилометър и брутотонкилометър се намаляват, както следва:

а) за комбинирани превози с блок-влакове с 10 %;

б) за превоз на товарни автомобили с блок-влакове с 30 %.

**10**. Фактуриране на таксата за достъп и използване.

За начислената такса за достъп и използване управителят на железопътната инфраструктура издава отделни фактури за:

а) начислената такса за преминаване;

б) начислената такса за използване на електрозахранващо оборудване за задвижваща електроенергия;

в) начислената такса за заявен и неизползван капацитет.